Diari Oficial de la Generalitat Valenciana


Sumari del DOGV 5719, del 07-03-2008 (2008/2920)

RESOLUCIÓ de 29 de febrer de 2008, del director de l'Entitat Pública de Transport Metropolità de València, per a l'aplicació en les setmanes de Falles, Nadal de l'any 2008 i Cap d'Any de 2009, així com per als caps de setmana, del règim disposat per l'Orde de 10 de desembre de 2004, de la Conselleria d'Infraestructures i Transport, relativa al descans setmanal obligatori per a la prestació del servici del taxi en l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2920


Data del document
:   29-02-2008

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * Agència Valenciana de Mobilitat Metropolitana
    * València
    * dia festiu
    * legislació
    * transport públic
    * temps de descans
    * jornada de treball
    * transport de viatgers
    * taxi

RESOLUCIÓ de 29 de febrer de 2008, del director de l'Entitat Pública de Transport Metropolità de València, per a l'aplicació en les setmanes de Falles, Nadal de l'any 2008 i Cap d'Any de 2009, així com per als caps de setmana, del règim disposat per l'Orde de 10 de desembre de 2004, de la Conselleria d'Infraestructures i Transport, relativa al descans setmanal obligatori per a la prestació del servici del taxi en l'Àrea de Prestació Conjunta de València. [2008/2920]  
L'Orde de la conselleria d'Infraestructures i Transport, de 10 de desembre de 2004 (DOGV núm. 4.905, de 17 de desembre) establix el sistema de descans obligatori en la prestació dels servicis de taxi en l'Àrea de Prestació Conjunta de València, si bé permet que este règim puga exceptuar-se durant les setmanes de Nadal, Cap d'Any i Falles, així com en aquells períodes en què tinga lloc la realització d'esdeveniments en què siga previsible que s'haja de produir un augment excepcional en la demanda. L'esmentada orde també permet, amb certs límits i pel que fa al descans obligatori dels caps de setmana, que mitjançant una resolució del director de l'Entitat Pública de Transport Metropolità de València (eTM) s'autoritze la prestació del servici a la totalitat de la flota. En ambdós casos és preceptiva l'audiència del Consell d'Operadors del Taxi.  
Des de l'Entitat Pública de Transport Metropolità de València es va sotmetre esta qüestió a la deliberació dels membres del Consell d'Operadors del Taxi, amb l'objecte d'analitzar els períodes concrets en què, si és el cas, cabria exceptuar del règim de descans, si això fóra necessari, per a fer front a l'excés de demanda de transport públic en taxi dins de l'Àrea de Prestació Conjunta de València que se suposa previsible enguany donada la coincidència dels dies de Falles i Setmana Santa. Així mateix, també va ser sotmesa a informe la proposta d'exceptuar el descans obligatori durant les nits dels caps de setmana des de les 22:00 hores. Ambdós propostes van ser aprovades per majoria del Consell.  
De conformitat amb el que disposen els articles 1.2 i 3.2 de l'Orde de la conselleria d'Infraestructures i Transport de 10 de desembre de 2004, i els articles 3.2 i 23.2 dels estatuts d'esta entitat, aprovats per Acord del Consell de la Generalitat Valenciana, de 5 d'octubre de 2001 (DOGV núm. 4.105, d'11 d'octubre), amb un informe previ favorable del Consell d'Operadors del Taxi en la sessió celebrada el 19 de febrer de 2008, resolc:  
Primer  
La prestació del servici de transport públic discrecional de viatgers en vehicles de turisme de menys de nou places pertanyents a l'Àrea de Prestació Conjunta de València queda exceptuada del règim de descans obligatori en els períodes següents:  
- El comprés entre les 22:00 hores i les 6:00 hores de l'endemà dels dies 15, 16, 17,18, 19, 20, 21, 22 i 23 de març de 2008.  
- Des de les 22:00 hores del dia 24 fins a les 6:00 del dia 25, ambdós del mes de desembre de 2008.  
- Des de les 22:00 hores del dia 31 de desembre de 2008 fins a les 6:00 hores del dia 1 de gener de 2009.  
Segon  
L'excepció disposada en el número primer no suposarà, en cap cas, cap obligació de concórrer a la prestació del servici per aquells vehicles adscrits a les autoritzacions de l'Àrea de Prestació Conjunta de València que, de conformitat amb el calendari vigent per als anys 2008 i 2009, corresponga descansar en els dies i períodes a què es referix el número esmentat.  
Tercer  
Pel que fa als caps de setmana, la prestació del servici per la totalitat de la flota podrà produir-se per a un horari comprés entre les 22:00 hores del dissabte a les 6:00 hores del diumenge i les 22:00 hores del diumenge a les 6:00 hores del dilluns.   
La prestació del servici s'entén voluntària per a la meitat de la flota que li corresponga descansar.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, cal interposar en el termini d'un mes, comptador des de l'endemà d'aquell en què tinga lloc la seua publicació, recurs d'alçada davant del conseller d'Infraestructures i Transport, com a òrgan competent per a la seua tramitació, o davant d'esta entitat, la qual el remetrà a l'òrgan competent per a resoldre'l. Tot això de conformitat amb el que disposen els articles 107 i següents de la llei esmentada i sense perjuí que puguen interposar-se qualssevol altres recursos que es creguen oportuns.  
Burjassot, 29 de febrer de 2008.- El director: Aurelio López Martín.